****

**INFORMACIJA ZA STARŠE**

**IN UČENCE**

**7. RAZRED**

|  |
| --- |
| ***IZBIRNI PREDMETI*** |

**za šolsko leto 2019/2020**

****

**ZAKAJ IZBIRNI PREDMETI?**

Izbirni predmeti so način prilagajanja osnovne šole individualnim razlikam in interesom učencem.

Pomenijo obogatitev ponudbe obveznega programa, ki učencem omogoči poglabljanje znanj na tistih področjih, kjer se čutimo močni ali pa jih to področje posebno zanima.

**Razporejeni so v dva sklopa**

**DRUŽBOSLOVNO – HUMANISTIČNEGA**

**NARAVOSLOVNO – TEHNIČNEGA.**

Šola mora ponuditi pouk najmanj treh izbirnih predmetov iz posameznega sklopa, učenec/učenka pa med izbirnimi predmeti izbere 2 uri pouka tedensko (ne glede na sklop), lahko pa tudi tri ure, če s tem soglašajo starši.

Učenec 7., 8. in 9. razreda, ki obiskuje glasbeno šolo z javno veljavnim programom, je na predlog staršev oproščen sodelovanja pri izbirnih predmetih – Zakon o osnovni šoli

- ZOsn-UPB3 (Uradni list RS, št. 102/2007, 87/2011, 40/2012-ZUJF in 63/13). O oprostitvi odloči ravnateljica.

1

**I Z B I R N I P R E D M E T I**

**V 7. RAZREDU**

**2019/2020**

|  |  |  |  |
| --- | --- | --- | --- |
|  | ***DRUŽBOSLOVNO – HUMANISTIČNO***  ***PODROČJE (predmet)*** | ***ŠT. UR***  ***na teden*** | ***UČITELJ/-ICA*** |
| 1. | **ŠOLSKO NOVINARSTVO** | 1 | Alenka KOZAR |
| 2. | **VERSTVA IN ETIKA** | 1 | Alenka KOZAR |
| 3. | **LIKOVNO SNOVANJE I** | 1 | Ida PETEK |
| 4. | **TURISTIČNA VZGOJA** | 1 | Bernarda ROUDI |
| 5. | **NEMŠČINA I** | 2 | Milena TITAN |
|  | ***NARAVOSLOVNO – TEHNIČNO PODROČJE (predmet)*** | ***ŠT. UR***  ***na teden*** | ***UČITELJ/-ICA*** |
| 1. | **ŠPORT ZA ZDRAVJE** | 1 | Igor PRŠA |
| 2. | **PLES** | 1 | Igor PRŠA |
| 3. | **UREJANJE BESEDIL** | 1 | Igor PRŠA |
| 4. | **OBDELAVA GRADIV: LES** | 1 | Angela STAJNKO |

**Seznam izbirnih predmetov je razvrščen po abecednem vrstnem redu (priimek) učiteljev.**

2

DRUŽBOSLOVNO - HUMANISTIČNO PODROČJE

**»NEMŠČINA I«**

V času vse intenzivnejšega svetovnega povezovanja, sploh pa odkar je Slovenija članica EU, imajo tuji jeziki vse večji pomen v vzgoji in izobraževanju. Še posebej to velja za nemščino, jezik naših sosedov Avstrijcev, in ne tako zelo oddaljenih Nemcev in Švicarjev, kar so tudi smernice EU.   
Nemščina kot izbirni predmet je v osnovni šoli triletni predmet, ki se izvaja v obsegu dveh ur tedensko. Učenec lahko po enem ali dveh letih  preneha z učenjem nemščine. Z učenjem tujega jezika lahko začne tudi v 8. ali 9. razredu, če ima ustrezno predznanje. Učenci, ki uspešno zaključijo šolanje in s tem tudi triletno učenje nemščine kot izbirnega predmeta, lahko v gimnazijah nadaljujejo z učenjem nemščine po modulu B, to je nadaljevalni drugi tuji jezik.   
Cilj programa je učenje nemškega jezika, kjer otroci hkrati razvijajo vse štiri jezikovne spretnosti (bralno in slušno razumevanje ter govorno in pisno sporočanje). To pomeni, da se otroci v treh letih naučijo toliko nemščine, da jo lahko uspešno uporabljajo zunaj učilnice, hkrati pa tudi spoznavajo razlike med nemščino, angleščino, slovenščino, različnimi narodi in kulturami.   
Znanje nemščine prinaša posameznikom določene prednosti, saj je to materni jezik več kot 100 milijonov Evropejcev in eden izmed svetovnih jezikov (turizem, gospodarstvo, možnosti študija v tujini, možnosti zaposlitve,…)   
Okvirne vsebine triletnega programa nemščine pa so: družina, šola, hiša, prosti čas, prijatelji, letni časi, mesto, podeželje, živali, hrana, pijača, nakupovanje, potovanja, poklici, nemško govoreče dežele.

Učenci naj bi razumeli učiteljeva navodila, izjave in nanje tudi ustrezno reagirali, razumeli naj bi pogovor v razredu in se vanj vključevali. Razumeli naj bi napise, kratka sporočila, opozorila in dialogična in preprosta besedila. Pri govornem sporočanju naj bi učenci znali vzpostaviti stike in jih nadaljevati, postaviti preprosta vprašanja ter opisovati vsakodnevna opravila.

* **Učne vsebine**: jaz in prijatelji, šola, dom in družina, prosti čas, mesto, podeželje, živali, države nemško govorečega območja.
* **Besedišče**: je dokaj ozko vezano na učne vsebine.
* **Jezikovna znanja**: osvojili naj bi osnove, kot so Verben im Päsens (spreganje glagolov v sedanjiku), Imperativ (osnove velelnika), Modalverben (modalni glagoli), Substantiv, (samostalnik- spol, sklon, število), Präpositionen (predlogi
* **Jezikovna znanja**: osvojili naj bi osnove, kot so Verben im Päsens (spreganje glagolov v sedanjiku), Imperativ (osnove velelnika), Modalverben (modalni glagoli), Substantiv, (samostalnik- spol, sklon, število), Präpositionen (predlogi
* v 3. in 4. sklonu), Zahlwörter (števniki): Kardinalzahlen bis 1000 (glavni števniki do 1000), Ordinalzahlen (vrstilni števniki).


**Preverjanje**: v vsakem ocenjevalnem obdobju eno pisno in eno ustno preverjanje znanja z ocenjevanjem.

3

**»LIKOVNO SNOVANJE I«**

|  |  |  |
| --- | --- | --- |
| **Število ur:** |  | **35 - 1 ura tedensko ali blok ura na 14 dni** |

Izbirni predmet **LIKOVNO SNOVANJE I** dopolnjuje vsebine iz rednega predmeta likovne vzgoje. Poudarek predmeta je na spoznavanju, odkrivanju in razvijanju učenčeve ustvarjalnosti.  
Vsebine predmeta so po posameznih likovnih področjih zasnovane na temeljnih likovnih pojmih, ki jih učenec usvaja in nadgrajuje glede na svoj potencial. Svoje znanje bodo učenci poglabljali tudi tako, da bodo spoznavali likovna dela umetnikov in poklice, pri katerih je potrebno znanje likovnega jezika ter si tako oblikovali merila likovnega vrednotenja za življenje.

**Učenec se bo naučil in spoznal pri tem izbirnem predmetu:**  
a_box_orangeLinearne elemente in površine,  
a_box_orangeRisbo in kompozicijo,  
a_box_orangePisavo,  
a_box_orangePisavo in risbo,  
a_box_orangeKomponiranje barvnih ploskev,  
a_box_orangeModo,  
a_box_orangeKompozicijo in kip.

Ob komunikaciji in interakciji z učiteljem pri teoretičnem in praktičnem delu učenec pri predmetu razvija občutljivost zaznavanja, likovno ustvarjalno mišljenje, emocije in motorično občutljivost, točno zaznavanje, vizualni spomin, domišljijo in motorično spretnost. Pomemben cilj predmeta je priprava učenca za sodelovanje v kulturnem življenju ožjega in širšega okolja in razumevanje sodobne vizualne komunikacije.

**»VERSTVA IN ETIKA«**

Učni načrt in njegovo izvajanje omogočita učencem smiselno izbirati predmet le za eno ali dve leti, čeprav je njegov namen celoviteje uresničen le v triletnem obsegu.

**To se dosega z uresničitvijo temeljnih načel:**

1. da so regiološke vsebine obravnavane v treh zaokroženih celotah, od katerih je vsaka celota koherentna;
2. pri obravnavi religijske problematike je v ospredju pristop, ki je primeren starostni/razvojni stopnji otroka;
3. da se etična in življenjska vprašanja za obravnavo v posameznih letnikih izbirajo z vidika nagnjenj in potreb učencev danega letnika.

Predmet Verstva in etika ne predpostavlja izključnega vezanja

4

etike na verstva, niti ne omejuje obravnavanje verstev na etična vprašanja. Z »etiko« je smiselno razumeti obravnavanje moralnih razsežnosti medčloveških odnosov in življenjskih vprašanj (in ne posebne filozofske discipline). Pri obravnavanju verstev naj bi bile posebne pozornosti deležne njihova etična naravnanost in vodila za medčloveške odnose; pri obravnavi medčloveških odnosov in življenjskih vprašanj pa njihova versko – nazorska ozadja ali posledice z ozirom na različne religije in nazore.

**SPLOŠNI CILJI PREDMETA:**

**Pridobivanje objektivnega znanja in razgledanosti iz obravnavanega področja:**

- razvijanje nagnjenja in sposobnosti za oblikovanje zavesti o samem sebi, svoji identiteti, svojih ciljih, zmožnostih in mejah;

- razvijanje sposobnosti razumeti druge ljudi, z njimi sodelovati, biti solidaren in biti pripravljen sporazumno reševati konflikte;

- razvijanje zmožnosti za soočanje s vprašanjem smisla, s spoznavanjem različnih religioznih in nereligioznih pojmovanj sveta in življenja;

- razvijanje zmožnosti za etično presojo in pripravljenost za (so)odgovornost zase, za druge ljudi in naravo;

- pridobivanje kritičnega (pozornega, premišljenega) do religijskih in nereligijskih tradicij in ponudb;

**»ŠOLSKO NOVINARSTVO«**


**ŠTEVILO UR NA TEDEN: 35 ur – ena ura/teden**

Šolsko novinarstvo je enoletni izbirni predmet (35 ur letno), ki nadgrajuje predmet slovenščina. Ta sklop predstavlja poglabljanje in razširitev sposobnosti in znanj v okviru predmeta slovenščina, upošteva interese učencev in uravnoteženost področij umetnostnega in neumetnostnega jezika.

Predmet združuje raziskovanje neumetnostnih jezikovnih zvrsti, predvsem besedil, ki jih pišejo novinarji. Učenci pod učiteljevim vodstvom razvijajo zmožnost sprejemanja in tvorjenja besedil ter kritičnega sprejemanja publicističnih in propagandnih besedil.

Kaj bomo počeli pri izbirnem predmetu?

* prebirali bomo časopisni in revialni tisk in si oblikovali kritičen odnos do medijev,
* v posebne mape bomo spravljali izrezke iz časopisov in revij ter jih urejali po načelu novinarskih zvrstnosti,
* s pomočjo publicističnih besedil bomo spoznavali zgradbene prvine, tipične besedne zveze, frazeologijo ...,
* tvorili bomo različna informativna in interpretativna publicistična besedila, kot so poročila, ankete, intervju, članek, oceno in izdelali šolski časopis,
* pogovarjali se bomo o aktualnih temah in organizirali okroglo mizo itd.

Pri predmetu bomo veliko raziskovali in zbirali podatke tudi na terenu, zato je predmet namenjen učencem, ki jih zanima, kaj zanimivega se dogaja v šoli in njeni okolici, radi pišejo ter govorijo.

5

**»TURISTIČNA VZGOJA«**

**ŠTEVILO UR NA TEDEN: 35 ur – ena ura/teden**

1. **Namen predmeta:**

* predmet je namenjen učencem od 7. do 9. razreda, kar pomeni, da je skupina lahko *heterogena,*

namen predmeta je **vzgoja učencev za pozitivni odnos do turizma in turistov;** učencem naj bi **vzbudil zanimanje za turizem kot možno področje** **njihovega** 5

* **prihodnjega** poklicnega ali ljubiteljskega dela ter jih motivirati za pridobivanje znanja o turizmu kot družbenem gibanju in perspektivni gospodarski dejavnosti v domačem kraju,
* v zasnovi predmeta so združeni **geografski, etnološki, zgodovinski, družbeni in ekonomski vidiki turizma,**
* predmet povezuje in nadgrajuje znanje, ki ga učenci pridobivajo pri drugih predmetih in dejavnostih kot so npr. GEOGRAFIJA, ZGODOVINA, SLOVENŠČINA, TUJI JEZIK,
* GOSPODINJSTVO, LIKOVNA IN GLASBENA VZGOJA, NARAVOSLOVJE IN TEHNIKA ter pri interesnih dejavnostih.

1. **Splošni cilji predmeta:**

* na primeru domačega kraja **spoznati turizem kot spreminjajoč razvojni pojav,** **družbeno gibanje in gospodarsko dejavnost,** ki je pomembna za razvoj Slovenije;
* seznaniti se z osnovami za razvoj turizma v domačem kraju in v Sloveniji;
* **spoznati in vrednotiti naravne, družbene, gospodarske in politične osnove za razvoj turizma;**
* odkrivati in **vrednotiti tiste sestavine življenja v domačem kraju in regiji,** ki bi lahko obogatile obiskovalce;
* **se vključiti v turistično življenje** domačega kraja in pri tem spoznati ljudi in ustanove, ki se ukvarjajo s turizmom in živijo od njega;
* **spoznati turistične poklice in možnosti zaposlovanja v turističnih dejavnostih** ter razvijati sposobnosti za opravljanje najrazličnejših del v turizmu;
* spoznati načine pridobivanja in posredovanja informacij v turizmu in o turizmu;
* spoznavati turistično društveno dejavnost in se pripravljati za sodelovanje v turističnem društvu;
* **razvijati sposobnost kulturnega komuniciranja in javnega nastopanja.**

1. **Vsebine:**

* turizem in njegov razvoj
* domači kraj – turistični kraj
* osnove za razvoj turizma v domačem kraju
* turizem kot gospodarska dejavnost
* življenjski standard kot osnova za razvoj turizma
* odnos do gostov
* turistično oglaševanje in informiranje
* skrb za razvoj turizma
* vodenje po domačem kraju (pokrajini)

6

NARAVOSLOVNO - TEHNIČNO PODROČJE

**»ŠPORT ZA ZDRAVJE«**

**ŠTEVILO UR NA TEDEN: 35 ur – ena ura/teden**

Izbirni predmeti iz športa so trije: Šport za sprostitev, Šport za zdravje ter Izbrani šport (nogomet, rokomet, odbojka, atletika…). Vsakega izmed teh lahko učenec izbere le eno leto, lahko pa izbere vsako leto drugega. Iz tega sledi, da ni možno eno leto izbrati npr. odbojke, drugo leto pa nogometa. Da ne pride do zmešnjave, naša šola učencem ponuja le tiste izbirne predmete, ki jih sploh lahko izberejo.

Šport za zdravje je kot nadgradnja športa namenjen učencem, ki želijo spoznati tudi športe, za katere pri rednem pouku ni pravega prostora in časa, so pa lahko zelo dobrodošli pri sprostitvi in zabavi. Učenci bodo spoznali, kako pomembno je gibanje za zdrav razvoj in kakovostno življenje, kako lahko šport vpliva na zdravje in boljše splošno počutje ter kateri športi so primerni za njih zdaj oziroma kateri bodo primerni za njih, ko bodo starejši.

**»OBDELAVA GRADIV: LES«**

**Opredelitev predmeta**

**Pri tem izbirnem predmetu učenci:**

* + spoznajo les kot osnovno gradivo za izdelavo predmetov, ki ga kombinirajo z drugimi gradivi: papir, usnje, slama, mehka žlica,…
  + uporabljajo orodja za ročno obdelavo, od strojev uporabljajo vibracijsko žago, električni vrtalni stroj,
  + seznanijo se z elementi ekonomike, organizacije dela in planiranjem proizvodnje,
  + izdelki, ki jih izdelajo, so uporabni,
  + prevladuje individualno praktično delo in delo v majhnih skupinah, posebna pozornost je namenjena varstvu pri delu.

**CILJI:**

* načrtujejo predmete iz lesnih in drugih gradiv;
* izdelajo in uporabljajo tehnično in tehnološko dokumentacijo;
* pri izdelavi načrtovanega predmeta uporabljajo obdelovalne postopke;
* ugotavljajo osnovne tehnološke lastnosti gradiv in jih primerjajo med seboj;
* merijo z ustreznimi merilnimi pripomočki;
* spoznavajo sestavo in delovanje osnovnih orodij in strojev za obdelavo gradiv;

7

* iščejo podobnosti in razlike med orodji, namenjenimi enakim obdelovalnim postopkom pri obdelavi različnih gradiv;
* izvajajo osnovne delovne operacije z ročnimi orodji in stroji ter spoznajo organizacijo delovnega mesta;
* se navajajo na smotrno organizacijo in planiranje proizvodnje;
* spoznavajo nevarnosti pri delu, izbirajo varnostna sredstva in upoštevajo ukrepe za varno delo;
* odkrivajo in razvijajo svoje sposobnosti, se navajajo na delo v skupini in vrednotijo svoje delo in predmete dela;
* spoznajo poklice v industriji in obrti;
* spoznavajo problematiko vpliva tehnike in tehnologije na okolje ter njegovega varovanja.

**»PLES«**

**ŠTEVILO UR NA TEDEN: 35 ur – ena ura/teden**

Pri predmetu ples bomo spoznavali plese, ki jih bodo učenci lahko odplesali na domači zabavi, šolskem plesu, v diskoteki, valeti... Ples je zelo dobra sprostitvena dejavnost, hkrati pa zelo ugodno vpliva na organizem. Nedavna raziskava je celo pokazala, da ples zelo učinkovito vpliva na miselne sposobnosti, saj moramo uskladiti gibe celotnega telesa z glasbo, s tem pa zelo aktiviramo možgane.

Skratka, poskušali bomo uživati v gibanju, ritmu, glasbi in se pri tem poskusili čim več naučiti.

**»UREJANJE BESEDIL«**

**ŠTEVILO UR NA TEDEN: 35 ur – ena ura/teden**

**Pri predmetu urejanje besedil se bomo naučili:**

* + kako napišemo ter estetsko oblikujemo krajše besedilo (vabilo, čestitka, voščilo…) in bolj obširno besedilo (spis, seminarska naloga);
  + kako pravilno med besedilo vstavimo slike, grafe in preglednice;
  + kako naredimo kazalo vsebine, kazalo virov, kazalo slik;
  + kako napišemo in objavimo spletni članek;
  + na kaj moramo biti pozorni, ko objavljamo vsebine na splet.

8